Старшыня Гомельскага абласнога аддзялення грамадскага аб’яднання “Саюз пісьменнікаў Беларусі” Уладзімір Гаўрыловіч, які спецыяльна прыехаў у Магілёў, каб падтрымаць калегу, адзначыў на ўрачыстасці, што творы Васіля Ткачова вызначаюцца навізной тэматыкі, шматграннасцю ўзнятых праблем, вясковымі і грамадскімі матывамі, якія хвалююць людзей, а таму яны добра сустракаюцца гледачамі і чытачамі. Пісьменніку-юбіляру ён уручыў шматлікія ўзнагароды: грамату Саюза пісьменнікаў Беларусі і Гомельскага аддзялення СПБ, а таксама памятны знак “Ганаровы настаўнік творчай моладзі” Міжнароднага саюза пісьменнікаў і дзеячаў мастацтваў СНД. Добрыя словы кіраўнік абласной пісьменніцкай арганізацыі адрасаваў і рэжысёру-пастаноўшчыку Аляксандру Дольнікаву і выканаўцам галоўных роляў – акцёрам, якія вельмі прафесійна працавалі на сцэне.